burgasdotpro/wikipedia huggingface dataset:
John Hancock Center

875 North Michigan Avenue (do roku 2018 oficiálne známy pod názvom John Hancock Center) je 344 metrov vysoký mrakodrap v Chicagu v Illinois. 
Bol postavený v rokoch 1965 až 1969 podľa návrhu firmy "Skidmore, Owings a Merril". Je to štvrtý najvyšší mrakodrap v Chicagu a trinásty najvyšší v Spojených štátoch.
Na vrchole mrakodrapu v 95. a 96. poschodí sa nachádza reštaurácia s výhľadom na mesto. Pri pohľade na sever je možné vidieť Lincoln Park a bohatšie štvrte s niekoľkými modernými obytnými mrakodrapmi. Pri pohľade na východ je vidieť Michiganské jazero, ktoré je rozlohou väčšie ako Slovensko. Na juhu je vidno "downtown", centrum mesta s mrakodrapmi. Západným smerom je možné vidieť rozsiahle predmestia. 875 North Michigan Avenue sa nachádza v severozápadnej časti downtownu, vo štvrti Near North.
Downtown

Downtown (v doslovnom preklade: "dolné mesto") môže byť:
SOM

SOM môže byť:
Som môže byť:
Rakytník

Rakytník môže byť:
Émilie Loitová

Émilie Loitová (* 9. jún 1979, Cherbourg, Francúzsko) je bývalá francúzska profesionálna tenistka . Počas svojej profesionálnej kariéry vyhrala 3 turnaje WTA v dvojhre a 16 vo štvorhre.
Valaský potok

Valaský potok môže byť:
Hrádocký potok

Hrádocký potok môže byť:
Snežienka jarná

Snežienka jarná ("Galanthus nivalis" L.) je rastlina z čeľade amarylkovité ("Amaryllidaceae").
Opis.
Z cibule vyrastá stvol a dva listy. Stvol nesie biely kvet s intenzívnou vôňou. Kvitnutie prebieha na jar od februára do marca, plodom je tobolka. Rastlina je jedovatá, obsahuje alkaloid galantamín. Najjedovatejšou časťou je cibuľa a jej konzumácia vyvoláva hnačku a zvracanie. Na Slovensku bola v rokoch 1999 až 2003 zákonom chránená, teraz sa smie mimo chránených území zbierať. V Česku je zákonom chránená. Je aj predmetom ochrany v dohovore CITES.
Ide o vytrvalú rastlinu z čeľade amarylkovitých, ktorá dosahuje výšku približne 8 až 20 cm. Kvet má tri okvetné lístky dlhé 12 – 30 mm. Plodom je trojpúzdrová kapsula. Snežienka obsahuje mnoho druhov alkaloidov.
Cushamen (department)

Cushamen je department na severozápade provincie Chubut v Argentíne.
Mário

Mário je mužské krstné meno. Meniny na Slovensku má 19. januára.
Baťa

Baťa je česká obuvnícka firma, ktorú založili súrodenci Anna, Antonín a Tomáš Baťovci v Zlíne v septembri 1894.
Firma po Baťovej smrti.
Aj po tragickej smrti Tomáša Baťu firma expanduje, rozširuje výrobné odbory o výrobu pneumatík, technickej gumy, umelých vlákien, hračiek, kovoobrábacích strojov, pletacích strojov, lietadiel, bicyklov, atď. Ku koncernu patrí aj stavebná výroba, poisťovňa Atlas. V roku 1938 patrilo ku koncernu 63 zahraničných spoločností, vlastná železnica do Vizovíc, cestovná kancelária, vlastná doprava, obchodné domy, predajne – cca 8 tisíc predajní v tuzemsku a viac ako 8 tisíc v zahraničí, bytový fond, vlastné polia a lesy. Koncern zamestnával viac než 67 000 zamestnancov, z toho viac než 25 000 v zahraničí.
Satelity.
Vplyvom colných prekážok koncern Baťa od konca dvadsiatych rokov budoval svoje zahraničné továrne, kde nechýbali ani typické Baťove domy a budovy občianskej vybavenosti. Prvý zo zahraničných satelitov bol budovaný od roku 1929 v švajčiarskom Möhline.
Práve na otvorenie tejto továrne Tomáš Baťa letel 12. júla 1932.
Výstavba osád v Brazílii po začiatku druhej svetovej vojny bola realizovaná už z iniciatívy Jana Antonína Baťu.
Zoznam baťovských satelitov
Armin Delong

Prof. Ing. Armin Delong, DrSc. (* 29. január 1925, Bartovice – † 5. október 2017, Brno) bol český fyzik a zakladateľ elektrónovej mikroskopie. Výrobe elektrónových mikroskopov sa venoval od 50. rokov 20. storočia. V roku 1957 dostal na svetovej výstave Expo za svoj prototyp stolného elektrónového mikroskopu BS242 zlatú medailu. V roku 2005 bol ocenený Národnou cenou vlády Českej republiky za celoživotný vedecký prínos.
Roy Jay Glauber

Roy Jay Glauber (* 1. september 1925, New York), New York, USA† 26. december 2018) bol americký fyzik, nositeľ Nobelovej ceny za fyziku z roku 2005 za výskum v oblasti kvantovej teórie a optickej koherencie.
V rokoch 1944 až 1946 sa v USA podieľal na projekte Manhattan. Jeho životným dielom je výskum optickej koherencie, ktorý sa zaoberá rozdielom medzi tepelnými a netepelnými svetelnými zdrojmi. Do vysokého veku pôsobil ako profesor fyziky na Harvard University.
Komorné a

Komorné a je názov tónu a príslušnej noty. Jeho kmitočet je 440 Hz a je základom pre ladenie hudobných nástrojov. Kmitočet bol stanovený s medzinárodnou platnosťou v roku 1939 v Londýne.
Čung-sin kuan-čchang

Čung-sin kuan-čchang (po čínsky 中信廣場 - pchin-jin: zhōng xìn guǎng chǎng, doslova "Centrálny signálny(?) verejný priestor/plaza"; po anglicky "Sky Central Plaza" alebo "CITIC Plaza") je mrakodrap s 80 podlažiami v meste Kanton v Číne. Celková výška budovy vrátane antén je 391 metrov. Dokončený bol v roku 1997 a svojho času to bola najvyššia budova na svete mimo New Yorku a Chicaga a najvyššia budova v Číne a Ázii. V súčasnosti (2007) je to tretia najvyššia budova v Číne po Ťin mao ta-ša v Šanghaji a 2 International Finance Centre v Hongkongu, šiesta v Ázii a siedma na svete. Je to najvyššia betónová budova na svete.
Sin-sing kuang-čchang

Sin-sing kuang-čchang (; angl. Shun Hung Square) je mrakodrap v meste Šen-čen v Číne. Jeho výška je 384 metrov a má 69 poschodí. Dokončený bol v roku 1996 a do roku 1997 bol najvyššou budovou v Číne, do dokončenia mrakodrapu CITIC Plaza. V súčasnosti (2007) je to štvrtá najvyššia budova v Číne a ôsma najvyššia na svete.
Chrobáky

Chrobáky (zriedkavo koleoptéra, koleoptéry; zastarano: "chrobáci", "coleoptéry", "hmyz zlomenokridlý", "zlomenokrydlovce", "zlomenokrydelci", "chrústy", "brúci"/ "brúky"; ) sú rad hmyzu. Je to pravdepodobne najväčší rad hmyzu i živočíšnej ríše vôbec. Prírodovedec, ktorý sa zaoberá týmto radom, je koleopterológ.
Chrobáky sú väčšinou silno chitinizovaný hmyz s hryzavými ústnymi orgánmi. Predohruď tvorí mohutný štít ("pronotum"), stredohruď a zadohruď
zrastajú s bruškom v jeden celok. Prvý pár krídel je silno chitinizovaný a premenený na krovky ("elytrae") – názov „Coleoptera“ v doslovnom preklade znamená „pancierokrídlovce“. Anatómia imág, ale i lariev je v ďalších znakoch ťažká, pretože tieto znaky sú veľmi rozmanité. Rad sa delí na takmer 200 čeľadí, u nás je z nich zastúpených 115. Počet popísaných druhov chrobákov sa odhaduje na pol milióna, kým počet druhov zistených na Slovensku sa približuje číslu 7 000.
Rekordy v rade chrobákov.
Otázka určenia najväčšieho druhu chrobáka je niekedy dosť problematická vzhľadom na skutočnosť, že pre jeho výber je možné použiť rôzne kritéria, na základe ktorých získame rôzne výsledky. Pokiaľ pod pojmom najväčší myslíme druh chrobáka s najväčším objemom tela, potom je ním nepochybne fuzáč "Titanus giganteus", ktorého najväčší doložený jedinec je dlhý cca . V staršej literatúre sa pod pojmom najväčší myslí chrobák, ktorý je najdlhší. Diferencia v určení priority takto definovanej súťaže spočíva hlavne v tom, že niektorí autori posudzujú len dĺžku tela bez rôznych výrastkov, rohov a čeľustí. Iní autori zasa tieto výrastky započítavajú a to buď vrátane tykadiel, alebo aj bez nich. V prvom vymedzení kritérií zasa víťazí "Titanus giganteus", v druhom prípade, ak nie sú započítané tykadlá, sú ešte dvaja vyrovnaní súperi: herkules antilský ("Dynastes hercules") a "Macrodontia cervicornis", ktorí majú obaja asi . Ak však prirátame tykadlá, zasa je víťazom "Titanus giganteus" (dĺžka cca 21 – ).
Na Slovensku je najväčším druhom chrobáka roháč veľký ("Lucanus cervus"), ktorý dosahuje dĺžku tela až cca .
Delta (nosná raketa)

Delta je názov série amerických nosných rakiet postavených na báze balistickej rakety Thor. Lietali od roku 1960 až do roku 2024. Nosné rakety tohto typu patrili k tým najúspešnejším raketovým nosičom všetkých čias americkej raketovej a kozmickej techniky. Nosná raketa Delta patrila medzi menšie nosiče s nosnosťou do 2000 kg na GTO avšak najnovšie verzie Delta 4 tohto radu patrili medzi tie najvýkonnejšie s nosnosťou až 15 000 kg na GTO. Tento rad bol vyvinutý v rámci Evolved Expendable Launch Vehicle Program.
Antonio Allegri da Correggio

Antonio Allegri da Correggio (* august 1489, Correggio – † 5. marec 1534, tamtiež) bol taliansky renesančný maliar parmskej školy. Maľoval v štýle neskorej renesancie a manierizmu.
Život.
Antonio Allegri sa narodil v Correggiu, malom lombardskom mestečku blízko Reggio Emilia. Dátum jeho narodenia je neistý. Jeho otec bol obchodníkom. V rokoch 1503 až 1505 pracoval v dielni maliara Francesca Bianchi Ferrary v Modene a zrejme poznal aj práce klasických maliarov tohto obdobia Lorenza Costu a najmä Andrea Mantegnu, ktorých vplyv je v jeho prvých prácach zjavný. 
Do roku 1516 žil striedavo v Correggiu a Modene. V tom čase vznikli vstupné maľby v kostole sv. Ondreja v Mantove a známy obraz Madony pre kláštor sv. Františka, ktorý je v drážďanskej galérii. Pravdepodobne navštívil aj Rím, pretože na jeho "Nanebovstúpení Pána" v kupole chrámu sv. Jana Evanjelistu v Parme a na "Nanebovzatí Panny Márie" v kupole parmskej katedrály je zreteľný vplyv Michelangelov a Raffaelov.
Correggio sa presťahoval do Parmy a v roku 1519 sa tu oženil s Girolamou Francescou di Braghetis, ktorá rovnako ako Antonio pochádzala z Corregia. Manželstvo netrvalo dlho, Girolama v roku 1529 zomrela. Z tohto obdobia pochádzajú obrazy Madona s dieťaťom a sv. Jánom a Kristus sa lúči s matkou.
Prvou Correggiovou veľkou zákazkou bola maľba stropu súkromného salónu matky predstavenej kláštora sv. Pavla v Parme. Strop vyzdobil rozkošnými malými cherubínmi a neskôr tento námet použil aj pri výzdobe paláca Villa Farnesina v Ríme. Potom vytvoril pre chrám sv. Jana Evanjelistu iluzionistický obraz "Venie svätého Jána na Patme" a pre parmskú katedrálu "Nanebovzatie Panny Márie", obraz pozoruhodný množstvom postáv a neobyčajným využitím perspektívy. Iným majstrovským dielom sú obrazy "Nárek" a "Utrpenie štyroch svätých" (Národná galéria v Parme). Najmä druhý z nich je pozoruhodný takmer barokovou kompozíciou.
Mytologické motívy použil Correggio už pri práci v parmskom kláštore sv. Pavla plne však túto tému rozvinul na objednávku Fridricha II. Gonzagu, pre ktorého vytvoril štyri čisto mytologické obrazy na tému Ovídiových Metamorfóz. Pôvodne mali tvoriť výzdobu Gonzagovho paláca, ale Gonzago ich venoval cisárovi Karolovi V..
Zomrel v Parme 5. marca 1534 a je pochovaný v kostole sv. Františka.
Význam.
Antonio Allegri Correggio v sebe spojoval snahy najlepších súčasných maliarov a predznamenal ciele barokového umenia. V Correggiovom diele sa miesia kresťanské a antické témy. Koncepcia obrazov je dynamická a dôležitú úlohu hrá farba a svetlo. Od klasickej formálnej dokonalosti tvarov a prísnej kompozície prechádza k novej kráse spočívajúcej v priamom pôsobení diela na rozumové a citové stránky diváka.
Aqua (používateľské rozhranie)

Aqua je grafické používateľské rozhranie a základná vizuálna téma pre operačný systém Mac OS X spoločnosti Apple Inc. Ako napovedá názov, rozhranie pripomína vodu. Jednotlivé grafické prvky pripomínajú kvapky, využíva sa priehľadnosť jednotlivých prvkov a odrazy pripomínajúce odrazy od vodnej hladiny.
Pôvodný vzhľad rozhrania Aqua bol vytvorený na doplnenie dizajnu počítačov iMac a Power Macintosh G3 a G4, ktorých plastové kryty rovnako využívali priehľadnosť a priečne pruhovanie. V rokoch 2003-2004 prešla spoločnosť Apple vo svojom priemyselnom dizajne k téme "brúseného kovu" (príkladom sú monitory hliníkové Apple Cinema Display). S prechodom na kovový vzhľad Apple upustilo od priečneho pruhovania a znížilo dôraz na priesvitné efekty. Nekonzistentnosť vzhľadu grafického rozhrania je v komunite užívateľov Mac OS X považovaná za mierne kontroverznú.
OS X Server

OS X Server (predtým Mac OS X Server) je serverová verzia operačného systému OS X spoločnosti Apple Inc.. OS X Server, rovnako ako bežný OS X, vychádza z UNIX-u a je založený na technológiách, ktoré Apple získalo kúpou spoločnosti NeXT Computer. Serverová verzia operačného systému obsahuje aplikácie umožňujúce administrátorom spravovať funkcie systému ako napr. e-mail alebo prevádzkovanie webových služieb, spravovať siete počítačov Mac a PC a poskytovať služby ako zdieľanie tlačiarní a súborov a administráciu užívateľov.
Mac OS X Server obsahuje technológie open source a proprietárne aplikácie spoločnosti Apple pre administráciu a doplnkové služby.
Verzie.
Prvou verziou systému OS X Server bol OS X Server 1.0 založený na Rhapsody 5.1, hybride systémov OPENSTEP spoločnosti NeXT a Mac OS 8.5.1. Grafické prostredie pripomínalo viac OPENSTEP s emulačnou vrstvou pre pôvodné aplikácie OS X . Nasledujúce verzie systému vydané od roku 2001 už boli založené na OS X.
Thor (rozlišovacia stránka)

Thor môže byť:
Postoj

Postoj môže byť:
Usmerňovač (elektrotechnika)

Usmerňovač je elektrické zariadenie, ktoré sa používa na premenu striedavého napätia (striedavého elektrického prúdu) na jednosmerné napätie (jednosmerný elektrický prúd). Opakom usmerňovača je menič (striedač).
Väčšina elektronických zariadení potrebuje pre svoju činnosť jednosmerné napätie, pre distribúciu elektrickej energie je zasa výhodnejšie používať striedavé napätie (hlavne pre jednoduché zvyšovanie / znižovanie napätia transformáciou). Usmerňovače sa tiež používajú v napájacích sústavách (trakciách) elektrických trakčných vozidiel (lokomotíva, električka, trolejbus, metro ...), z dôvodu jednoduchšieho riešenia pohonu na jednosmerné napätie. 
V súčasnosti sa takmer výhradne používajú polovodičové usmerňovače na báze kremíka, ktorými boli ostatné zariadenia prakticky vytlačené, i keď nie je vylúčené, že vzniknú nové usmerňovacie technológie, napr. na báze prechodu silikón-karbid.
Delenie usmerňovačov.
podľa princípu
podľa spôsobu usmernenia
podľa princípu činnosti
Nevýhodou klasických diódových (tyristorových) usmerňovačov je skreslený nesínusový priebeh prúdu. Túto nevýhodu rieši aktívny usmerňovač. Aktívne usmerňovače sú elektronické zariadenia využívajúce pulznú šírkovú moduláciu, majú však v porovnaní s klasickými usmerňovačmi vyššie straty a vyššie hodnoty usmerneného napätia. Výhodou je, že umožňujú rekuperáciu.
z hľadiska napájacej siete
Jednocestný usmerňovač.
Je najlacnejší a jednoduchý. Používa sa tam, kde sa na výsledok usmernenia nekladú veľké požiadavky. Vytvára ho usmerňovacia dióda zaradená do jednej cesty striedavého vstupného signálu.
Dvojcestný usmerňovač.
Dvojcestný usmerňovač je dokonalejší, ale zložitejší ako jednocestný. Vyžaduje dve usmerňovacie diódy a transformátor s dvojitým sekundárnym vinutím.
Mostíkový (Graetzov) usmerňovač.
Jeho nevýhodou je potreba štyroch usmerňovacích diód, výhodou je, že nevyžaduje špeciálny transformátor s dvojitým sekundárnym vinutím.
Blanka Říhová

Prof. RNDr. Blanka Říhová, DrSc. je česká imunologička. Podieľala sa na výskume genetickej regulácie imunitnej odpovede. Ako jedna z prvých dokázala, že imunita je z väčšej časti vrodená. V súčasnosti pracuje ako riaditeľka Mikrobiologického ústavu Akadémie vied Českej republiky. Jej súčasnou oblasťou vedeckého záujmu je liečba nádorových ochorení.
Čung-chuan kuang-čchang

Čung-chuan kuang-čchang (čínskym písmom 中環廣場; angl. "Central Plaza") je tretí najvyšší mrakodrap v Hongkongu. Má výšku 374 metrov. V rokoch 19921996 to bola najvyššia budova v Ázii. Má 78 podlaží a dokončený bol v roku 1992.
Orangutan

Orangutan ("Pongo") je rod primátov (presnejšie hominoidovcov).
Slovenský názov orangutan bol staršie aj názov jediného recentného druhu z tohto rodu a novšie je to aj názov len druhu orangutan bornejský - podrobnosti pozri nižšie.
Zaradenie v systéme.
Zaradenie do čeľade/podčeľade nie je ustálené. Rod orangutan sa môže zaradiť:
Vnútorná systematika.
Recentné taxóny.
V druhej polovici 20. storočia sa orangutany uvádzali ako 1 druh, potom sa uvádzali ako 2 druhy a od roku 2017 ako 3 druhy. Nasledujú podrobnosti.
"Typický systém od 60. rokov 20. stor. do cca. 1996 ": &lt;br&gt;
rod orangutan ("Pongo"):
"Typický systém od cca. 1996/2001: " &lt;br&gt;
rod orangutan ("Pongo"):
V jednom variante tohto systému sa nálezy z juhozápadného Bornea považujú za príbuzné so sumatrianskymi nálezmi, namiesto poddruhu Pongo pygmaeus wurmbii je teda druh Pongo wurmbii a ten má ako poddruh orangutana sumatrianskeho („Pongo wurmbii abelii“). 
Hoci delenie orangutanov na viacero druhov je dnes už dosť rozšírené, viacerí autori ho odmietajú a trvajú na staršom delení, teda na tom, že orangutan je len jeden druh. Tento názor je podporovaný aj faktom, že orangutan bornejský a orangutan sumatriansky sa vzájomne krížia (aj v ďalších generáciách), čím spĺňajú biologickú definíciu druhu. 
Vyhynuté taxóny.
Popri vyššie uvedených recentných taxónoch dnes poznáme nasledujúce vyhynuté druhy:
Posledný spoločný predok s človekom.
Posledný spoločný predok človeka a oragutana žil pred 12 – 16 (Wildman 2003, Chen 2001, Adachi 1995, Bailey 1992)/ 8 – 9 (Easteal 1997) / 19 (Arnason 1996) miliónmi rokov.
Šimpanz

Šimpanz ("Pan") je rod primátov (presnejšie hominoidovcov).
Slovo šimpanz môže byť v užšom zmysle názov druhu šimpanz učenlivý - pozri nižšie.
Zaradenie v systéme.
Zaradenie do čeľade/podčeľade nie je ustálené. Rod šimpanz sa môže zaradiť:
Ojedinele sa Pan chápe nie ako rod, ale ako podrod rodu človek (Homo) (k tomu pozri aj článok človek (Homo)).
Vnútorná systematika.
rod šimpanz ("Pan") :
V minulosti sa šimpanz bonobo niekedy považoval za súčasť šimpanza učenlivého.
Posledný spoločný predok s človekom.
Posledný spoločný predok šimpanza a človeka žil zhruba pred 4,8 - 7 (Wildman 2003, Bailey 1992) / 3,6 - 4,43 (Easteal 1997, Adachi 1995) / 10,4 (Arnason 1996) miliónmi rokov. Šimpanz bonobo sa od šimpanza učenlivého oddelil azda pred 1 až 2 miliónmi rokov.
Výskum.
Genetický výskum.
Šimpanz patrí medzi živočíchy, u ktorých sa číta ich DNA - nahrubo prečítaný genóm šimpanza bol zverejnený v auguste roku 2005, s analýzou sa začalo v roku 2002.
Hoci sa všeobecne tvrdí, že DNA ľudí a šimpanzov sa zhoduje v 98,8% (podľa výskumu Mary-Claire King z roku 1973), nie je to presné - neberú sa totiž do úvahy zmeny v dlhších úsekoch DNA (ich vypadnutie alebo zmnoženie). To pridáva k odlišnosti ďalších 2,7%. Štúdie z posledných rokov používajúce výstižnejšiu metodiku hovoria len o 98 až 94% podobnosti genómu šimpanza a človeka. Rozdiely nie sú len v nejakých špeciálnych génoch, ale aj v spôsobe, akým sú gény usporiadané a vzájomne „zapínané“ či „vypínané“ a v ich odlišnej aktivite. 
Veľmi prekvapivé sú posledné štúdie, ktoré sa zaoberali porovnávaním chromozómu Y u človeka a šimpanza. Zistilo sa, že ich celková štruktúra (rozloženie sekvenčných kategórií) je zásadne odlišná. Dokonca aj medzi jednotlivými kategóriami boli veľké rozdiely. Ak odhliadneme od rozloženia génov a zaoberáme sa len ich počtom, vedci zistili, že šimpanzy na chromozóme Y približne polovicu ľudských génov nemajú.
Čung-jin ta-ša (Hongkong)

Čung-jin ta-ša (čínskym písmom 中銀大廈; angl. Bank of China Tower) je jeden z najznámejších mrakodrapov v Hongkongu. Je to sídlo Bank of China (Hong Kong) Limited.
Má výšku 315 metrov a dve antény, pričom celková výška s anténami je 368 metrov. Má 72 poschodí a otvorený bol v roku 1990. V rokoch 1989-1992 to bola najvyššia budova v Hong Kongu a Ázii. Dnes (2007) to je tretia najvyššia budova v Hongkongu. Jeho autorom je americký architekt čínskeho pôvodu Ieoh Ming Pei.
Centaur (raketový stupeň)

Raketový stupeň Centaur sa zapísal do dejín raketovej techniky ako najúspešnejší raketový ťahač na kryogénne pohonné látky všetkých čias. Je veľmi výkonný a spoľahlivý. Existuje niekoľko jeho verzií s jedným alebo dvoma raketovými motormi RL-10 a rôznou kapacitou nádrží na kryogénne pohonné hmoty. Týmto raketovým ťahačom boli vynesené aj najznámejšie medziplanetárne sondy (Viking, Voyager, Cassini, New Horizons a iné). Pred haváriou raketoplánu Challenger sa plánovál použiť ako raketový ťahač pre štart sond z raketoplánu. Na zrušenie projektu doplatila hlavne misia sondy Galileo, ktorá bola navedená na pomalšiu a podstatne nebezpečnejšiu dráhu k Jupiteru, pomocou Inertial Upper Stage (IUS).
Raketový stupeň Centaur bol použitý len pre 2 raketoplány a boli to Discovery a Chellenger.
Šimpanz učenlivý

Šimpanz učenlivý alebo šimpanz (lat. "Pan troglodytes" alebo zriedkavo "Homo troglodytes") je druh z rodu šimpanz. 
V minulosti tento druh niekedy zahŕňal aj dnes samostatný druh šimpanz bonobo.
Systematika.
Vyskytuje sa v štyroch poddruhoch:
Použitie nástrojov.
Bolo zaznamenaných viacero prípadov použitia nástrojov. Upravujú palice, kamene, trávu a listy, ktoré používajú na získanie medu, termitov, mravcov, orechov a vody.
Ohrozenie.
Jeho populácia sa odhaduje od 172 do 299 tisíc jedincov a klesá. Dôvodom je strata habitatu, pytliactvo a choroby.
Al-Imárát burdž al-makátib

Al-Imárát burdž al-makátib (arabs. الإمارات برج المكاتب, angl. "Emirates Office Tower" alebo "Emirates Tower One") je 54-poschodový mrakodrap v meste Dubaj v Spojených arabských emirátoch, súčasť komplexu Abrádž al-Imárát.
Má celkovú výšku 354,6 metrov a výška po strechu je 311 metrov. Je to 19. najvyššia budova na svete (marec 2011). Dokončená bola v roku 1999.
FOXP2

FOXP2 je gén človeka, ktorý je spájaný so vznikom reči. Na jeho súvislosť s rečou upozornila vedcov rodina žijúca vo Veľkej Británii, známa pod skratkou KE. Jej členovia trpia ťažkými poruchami reči, ktoré sú spojené práve s poškodením génu FOXP2.
Štrukturálne najviac podobný gén tomu u človeka má v živočíšnej ríši orangutan.
FOXP2 patrí medzi tzv. "transkripčné faktory" - vytvára bielkovinu, ktorá aktivuje celý rad ďalších génov.
Tuntex Sky Tower

Tuntex Sky Tower (slovenský prepis: "Kao-siung 85 ta-lou, Tung ti-š’ 85 kuo-ťi kuang-čchang, Tung ti-š’ ťien tchaj ta-lou"; po čínsky 高雄85大樓, 東帝士85國際廣場, 東帝士建台大樓; po anglicky "Tuntex Sky Tower" alebo "T &amp; C Tower" alebo "85 SKYTOWER" alebo "Tuntex &amp; Chien-Tai Tower") je 85-poschodový mrakodrap v meste Kao-siung v Taiwane. Má výšku 347 metrov (s anténou 378 metrov) a 85 poschodí. Bol postavený v rokoch 1994-1996 a otvorený v roku 1997. Je to najvyššia budova v tomto meste a bývalá najvyššia budova v Taiwane, do dokončenia mrakodrapu Taipei 101. Po otvorení nahradila Shin Kong Life Tower ako dovtedy najvyššiu budovu v Taiwane. Autorom budovy je taiwanský architekt C. Y. Lee.
Zoznam najvyšších budov v Česku

 
Tento článok obsahuje zoznam najvyšších budov v Česku.
Plánované budovy.
Tento zoznam zahŕňa ohlásené budovy, ktorých výstavba a dokončenie sa okrem ABC Tower predpokladá medzi rokmi 2013 - 2030.
Zavrhnuté.
Tento zoznam zahŕňa stavby, ktoré boli plánované, ale potom boli z rôznych dôvodov zrušené.
Hojenie rán

Hojenie rán je definované ako nahradenie mŕtveho tkaniva živým, pričom nedochádza k náhrade iba samotných buniek, ale aj poškodenej extracelulárnej matrix (ECM). Nie každé tkanivo je schopné vyhojenia ad integrum - teda do pôvodného stavu. Z tohoto hľadiska delíme hojenie rôznych tkanív na dve základné skupiny: regeneráciu a reparáciu. Toto delenie sa zakladá na schopnosti proliferácie buniek daného tkaniva. Reparáciou sa hoja tkanivá, ktoré nie sú schopné vlastnej proliferácie. Výsledkom takéhoto hojenia je vznik jazvy. Reparáciou sa hojí aj koža poškodená traumou, alebo chirurgickým zásahom. Po poškodení tkaniva, ktorého bunky nestratili schopnosť deliť sa, dochádza k zmnoženým mitózam, obnoveniu buniek, neosyntéze extracelulárnej matrix a vytvoreniu tkaniva zhodného, alebo čo najviac podobného tkanivu pôvodnému. Tento proces nazývame regenerácia.
Hojenie kožných incízií prebieha v troch základných fázach: zápalová, proliferačná a maturačná. Jednotlivé fázy hojenia sú charakteristické pre nich typicky prebiehajúcimi procesmi, pričom nie sú od seba striktne oddelené, ale ich priebeh sa voľne prelína.
Proces hojenia rán podlieha však značným individuálnym rozdielom a vplyvom veľkého množstva faktorov, či už všeobecnej, alebo lokálnej povahy, ktoré zvyšujú riziko komplikácie hojenia rany. Medzi najčastejšie a najvážnejšie poruchy patria: stagnácia zápalovej fázy, spomalenie tvorby granulačného tkaniva, chýbajúca reepitelizácia, hematómy, dehiscencia rany a tvorba hypertrofických či keloidných jaziev.
City Tower

City Tower je najvyššia budova v Prahe (v části Pankrác) a v Čechách a druhá najvyššia budova v Česku. Bola rozostavaná v komunistickom období ako plánované sídlo Česko-slovenského, neskôr Českého rozhlasu, no dokončená bola až v roku 2008. Funguje ako administratívna budova s vyhliadkovou reštauráciou na najvyššom poschodí.
Stavebné povolenie získala stavba v roku 1983. Veľa rokov bola tvorená len kostrou, kým ju v roku 2005 nekúpila spoločnosť ECM a nezačala s rekonštrukciou, ktorú dokončila v roku 2008. Budova má 27 nadzemných podlaží a 3 podzemné. Jej výška je 109 metrov a celkovo 119 aj s anténou. Autorom dokončovacieho projektu budovy bol americký architekt Richard Meier a jeho kancelária.
City Empiria

City Empiria je výšková budova v Prahe na Pankráci. Do roku 2007 bola najvyššou dokončenou budovou v Česku, tento status následne získala budova City Tower. 
Stojí v bezprostrednom susedstve stanice metra Pankrác na hranici katastrálneho územia Nusle. Bola postavená v rokoch 1975–1977 ako sídlo firmy PZO Motokov. V roku 2001 ju kúpila spoločnosť ECM a začala s rekonštrukciou, ktorá bola dokončená v roku 2005. Budova má 27 poschodí, výšku 104 metrov a slúži ako administratívna budova.
Pankrác (Praha)

Pankrác je názov náhornej časti katastrálneho územia Nusle v Prahe 4. Pre Pražanov sú Nusle v údolí, takže pozemky na náhornej plošine južne od Nuselského údolia sú označované ako Pankrác. Meno vzniklo podľa dosiaľ stojaceho kostola Sv. Pangráca, ktorý je filiálnym k farnému kostolu Sv. Václava v Nusliach.
Na 90. výročie prvej voľby T.G. Masaryka za prezidenta Česko-Slovenska (14. novembra 2008) tu bolo pri stanici metra linky otvorené rozsiahle moderné obchodné stredisko nazvané „Arkády Pankrác“.
Lugano

 Lugano ("Lügann") je mesto na juhovýchode Švajčiarska v kantóne Ticino (nem. Tessin), ktorý hraničí s Talianskom. Mesto má silný taliansky charakter, taliansky jazyk je tu úradným. Počet obyvateľov je 52 000 a celá metropolitná oblasť má 115 000 obyvateľov.
Lugano leží na okraji jazera Lugano – švajčiarska čiasť sa volá "Lago di Lugano", talianska "Lago Ceresio".
Xena

Xena môže byť:
Richard Strauss

Richard Strauss (* 11. jún 1864, Mníchov, Bavorské kráľovstvo – † 8. september 1949, Garmisch-Partenkirchen, Západné Nemecko) bol nemecký hudobný skladateľ a dirigent.
Životopis.
Narodil sa v Mníchove v hudobníckej rodine. Jeho otec hral výborne na lesnom rohu. Jeho syn bol v hudbe samoukom, no čoskoro dosiahol významné úspechy:
Ako dvadsaťročný mal premiéru v New Yorku, o rok neskôr bol riaditeľom v Meiningene, potom vo Weimare. Po prvej svetovej vojne bol riaditeľom Dvornej opery vo Viedni. 
Pôsobil ako predseda Ríšskej kultúrnej komory. 
Ku koncu života strávil Strauss niekoľko rokov vo Švajčiarsku a do vlasti sa vrátil pred smrťou. Zomrel v Garmisch-Partenkirchene v roku 1949.
Straussove pozostatky boli spopolnené. Urna je pochovaná na cintoríne Garmisch v Garmisch-Partenkirchene v hrobe, v ktorom je jeho manželka Pauline, rodenej de Ahna (1863–1950), ich syn Franz (1898 – 1980) a jeho manželka Alice (1904 – 1991), vnuk Richard (1927 – 2007) a manželka Gabrielle , rodenej Hotterovej (1939-2020), ako aj vnuka Christiana (1932-2020) a jeho manželky Brigitte, rodenej Eckhardt (1925-1988).
Charakter hudby.
Strauss spočiatku, ovplyvnený konzervatívnou hudobnou výchovou jeho otca, skladal vycibrené, avšak ešte neosobné diela v štýle Mendelssohna-Bartholdyho. Neskôr začal objavovať svoj vlastný hudobný jazyk a koncom 19. storočia už predstavoval jedného z najprogresívnejších hudobných skladateľov, ktorý po harmonickej a výrazovej stránke výrazne obohatil zaužívané postupy. Jeho progresívne tendencie vyvrcholili v dvoch operách, "Salome" a "Elektra", kde často pracuje s disonanciami. Ilustruje to napríklad známy disonantný "Elektrin akord", ktorý v opere predstavuje akýsi leitmotív hlavnej postavy. Skladateľ ho opísal ako "bitonálnu syntézu A dur a Cis dur." 
Väčšina Straussových diel je určená pre veľmi veľký orchester, pričom skladateľ sa prejavil ako jeden z najlepších inštrumentátorov v dejinách. Vo svojich symfonických básňach často s programovou jednoznačnosťou hudobne imitoval rôzne výjavy z programu skladieb. Jeho orchestrálne efekty sú veľkolepé, často až bombastické, čo však na druhej strane viedlo k tomu, že mu mnoho kritikov vyčítalo nadradenie efektu nad obsahom a hĺbkou diela.
Orchester

Orchester je inštrumentálne teleso, zvyčajne s veľkým počtom hudobníkov so sláčikovou, dychovou a niekedy aj perkusnou sekciou. Slovo "orchester" je odvodené z názvu pre priestor pred starogréckou scénou, kde bol umiestnený zbor. Orchester sa zväčšoval výrazne počas osemnásteho a devätnásteho storočia, v dvadsiatom storočí sa v zložení zmenil len veľmi málo.
Menší orchester (okolo štyridsať hudobníkov a menej) sa nazýva komorný orchester.
Orchester s plným obsadením (okolo 100 hudobníkov) zvyčajne voláme symfonický orchester alebo filharmonický orchester, hoci tieto prídavné mená neoznačujú presný počet hudobníkov ani inštrumentálne rozloženie. Aktuálny počet hudobníkov môže kolísať aj v závislosti od predstavenia a veľkosti sály, v ktorej práve hrajú.
Inštrumentácia.
Typický symfonický orchester pozostáva zo štyroch skupín (sekcií) podobných hudobných nástrojov, vo všeobecnosti idúcich v notovom zápise v tomto poradí:
Hudobné nástroje (a ich minimálny počet) označené hviezdičkou sú považované za „kľúčové“ symfonické nástroje a iba vo výnimočných prípadoch sa nevyskytujú vo väčšine symfonickej literatúry. Ostatné nástroje uvedené vyššie považujeme za „pomocné“ nástroje a používajú sa menej často, ale stále o nich hovoríme ako o „štandardnej“ súčasti symfonického orchestra. Symfonické diela neskorého 19. storočia používajú "všetky" pomocné nástroje, ako aj veľký počet sláčikov, väčšinou ich plný názov obsahuje spojenie "pre veľký orchester", napríklad dielo "Ein Heldenleben" od Richarda Straussa.
Významné symfonické orchestre.
Vo svete:
Na Slovensku:
Geoffrey Chaucer

Geoffrey Chaucer (* asi 1343, Londýn, Anglické kráľovstvo – † 25. október 1400, Londýn) bol anglický básnik, ktorého diela, najmä "Canterburské poviedky" sa považujú za prelom v anglickej literatúre. Chaucer pôsobil aj ako diplomat a filozof.
"Canterburské poviedky", cyklus 24 príbehov, ktoré si rozprávajú pútnici na ceste z Londýna, začal písať v roku 1387.
Dehiscencia rany

Dehiscencia rany (lat. "dehiscentio vulneris") je lekársky odborný výraz označujúci predčasný rozostup okrajov chirurgickej rany.
Dehiscencia rany je jednou z komplikácii hojenia chirurgických rán. Spôsobená je poruchou hojenia rany, ktorú môže spôsobiť infekcia lokality rany, krvácanie do rany a vznik hematómu, alebo aseptická nekróza okolia rany, spôsobená insuficienciou prekrvenia tejto lokality.
Sutúra (zašitie) rany zabezpečuje pevnosť rany na úrovni približne 80% pevnosti zdravej kože, avšak len za predpokladu plnohodnotnosti tkaniva, do ktorého je sutúra vložená. Pevnosť rany bez podpory šicieho materiálu stúpa v prvých dňoch hojenia len veľmi pozvoľna. Po týždni dosahuje len 3% pevnosti zdravej kože. Táto pevnosť je však už pri šetrnom zaobchádzaní schopná udržať ranu aj bez mechanickej podpory šicieho materiálu a teda horizont 7 dní je aj horizontom odstránenia sutúry z rany. 7 dní fyziologického hojenia však nie je pre odstránenie sutúry konštantný interval a varíruje podľa lokality rany a vlastností kože v lokalite (5 dní na tvári, až 14 dní na chrbte a v gluteálnej oblasti).
Články Konfederácie

Články Konfederácie a večnej únie, známejšie ako Články Konfederácie, boli prvým vládnym dokumentom, čiže ústavou, Spojených štátov amerických. Boli napísané v lete roku 1776 a prevzaté Druhým kontinentálnym kongresom 15. novembra 1777, po jednom roku debát. V praxi slúžili ako de facto systém vlády používaný Kongresom ("schôdza Spojených štátov v Kongrese"), až do doby než sa články stali de iure konečnou ratifikáciou 1. marca 1781. Vtedy sa Kongres stal Kongresom Konfederácie. Články konfederácie stanovili pravidlá fungovania Spojených štátov. Konfederácia mohla viesť vojnu, vyjednávať o diplomatických dohodách, zaoberať sa problémami západných území, vydávať peniaze a požičiavať si prostriedky v rámci aj mimo územia Štátov. Naopak veľkým nedostatkom bola nemožnosť určovať dane. Druhé slabé miesto bol princíp jeden štát, jeden hlas. Od väčších štátov sa očákavalo, že budú prispievať viacej, ale mali iba jeden hlas. Ako povedal Benjamin Franklin, "Nech menšie kolónie odvádzajú rovnako peňazí a mužov, a potom budú mať aj rovnaký hlas. Ale ak budú mať rovnocenný hlas bez rovnakých povinností, konfederácia založená na takýchto základných princípoch nemôže vydržať veľmi dlho." Pôvodne bola zámerom iba slabá centrálna vláda, ktorá mala vládnuť najmä v núdzovom stave. Ale koniec Vojny a nové priority, ktoré sa potom vynorili, jasne ukázali mnohé nedostatky Článkov. Nahradila ich oveľa silnejšia Ústava Spojených štátov po ratifikácii 21. júna 1788.
Dehiscencia

Dehiscencia môže byť:
Requerimiento

Requerimiento (šp. výzva, upozornenie) bol dokument napísaný v roku 1513 na príkaz španielskeho kráľa Ferdinanda II. Juhoamerickí Indiáni ním boli prinútení uznať nadvládu pápeža a španielskeho kráľa. Museli tiež prijať kresťanských kňazov. Kto neposlúchol, stal sa španielskym otrokom. Requerimientom Španieli zdôvodňovali svoje ďalšie výboje. Podľa zákona sa musel tento dokument prečítať všetkým Indiánom, iba máloktorí však vedeli po španielsky tak dobre, aby pochopili jeho význam.
Inertial Upper Stage

Inertial Upper Stage (skratka IUS) je raketový ťahač, ktorý sa používal ako doplnkový raketový stupeň pre štart ťažkých geostacionárnych a medziplanetárnych sond pomocou nosných rakiet Titan 3 a Titan IV z paluby raketoplánu. UIS je dvojstupňový a v oboch stupňoch používa tuhé raketové palivo. Pomocou tohto stupňa boli dopravené na medziplanetárne dráhy sondy Magellan, Galileo a Ulysses.
Sognefjorden

Sognefjorden je druhý najväčší fjord na svete a najväčší v Nórsku. šírka jeho ústia je približne a celková dĺžka . Maximálna hĺbka je pod hladinou mora.
Gallarate

Gallarate je mesto v talianskom regióne Lombardsko, v provincii Varese. Počet obyvateľov je zhruba 50 000.
Mesto bolo založené v stredoveku. Mesto malo v prvej polovici 19. storočia významný textilný priemysel. V meste sa narodil taliansky profesionálny cyklista Ivan Basso a atlét Michele Frangilli.
Medzi pamiatky patrí románsky Kostol sv. Petra a Chrám Campagnskej Madonny.
Externé odkazy.
Oficiálna stránka
Listy federalistov

Listy federalistov sú súbor 85 článkov argumentujúcich v prospech ratifikácie Ústavy Spojených štátov. Vychádzali postupne v novinách mesta New York od októbra 1787. Zbierku všetkých článkov, nazývanú Federalista, vydali v roku 1788 v dvoch zväzkoch J. a A. McLeanovi. 
Federalistické listy sú primárnym zdrojom interpretácie Ústavy, nakoľko predostierajú filozofiu a pozadie navrhovaného systému vlády. Autori Listov chceli zároveň podporiť hlasovanie o ratifikácii a ovplyvniť neskoršiu interpretáciu Ústavy. Podľa historika Richarda Morrisa sú Listy federalistov „neporovnateľným osvetlením Ústavy, klasické dielo politickej vedy neprekonané prácou akéhokoľvek neskoršieho autora čo sa týka jeho šírky a hĺbky." 
Články napísali Alexander Hamilton (napísal pravdepodobne 51 z nich), James Madison (29), a John Jay (5). Ostatné články boli výsledkom spolupráce medzi Madisonom a Hamiltonom Vychádzali pod pseudonymom „Publius,“ na počesť rímskeho konzula Publia Valeria Publicolu. Madisonovi sa prisudzuje najväčšia zásluha o Ústavu („Otec Ústavy“) a neskôr sa stal štvrtým prezidentom Spojených štátov. Hamilton bol aktívnym delegátom na Ústavodarnom zhromaždení a stal sa prvým ministrom financí. John Jay sa stal prvým predsedom Najvyššieho súdu.
Federalista č. 10, ktorý sa zaoberá spôsobmi ako zabrániť záujmovým skupinám a hovorí v prospech veľkej republiky, je považovaný za najdôležitejší z 85 článkov z filozofickej perspektívy.
Federalista č. 84 je okrem iného zaujímavý svojim odporom proti tomu čo poznáme ako Listinu práv Spojených štátov. Federalista č. 51 je možno najjasnešiou výpoveďou čo to znamená „federalizmus.“
Pelikán biely

Pelikán biely alebo pelikán červenozobý () je druh z čeľade pelikánovité.
Charakteristika.
Pelikány biele sú veľké vtáky. Majú biele sfarbenie, čierne špičky krídel a široký oranžový zobák. Rozpätie ich krídel dosahuje okolo 3 metre. Počas letu sú pôvabné, krídlami pohybujú v pomalých silných úderoch.
Na rozdiel od pelikána hnedého sa za svojou korisťou nepotápajú. Praktizujú skôr rybárčenie v skupinách. Jedince tohto druhu zjedia viac ako 1,8 kg rýb denne. Ich hlavnou potravou sú kapry, ostriež žltý, sumce atď.
Pelikány biele hniezdia v kolóniách zložených z niekoľko stoviek párov na ostrovoch v sladkovodných a brakických jazerách vnútrozemia Severnej Ameriky. Najsevernejšie hniezdne kolónie sa nachádzajú na ostrovoch v smere prúdu rieky Slave, medzi komunitami Fort Fitzgerald v Alberte a Fort Smith v severozápadnych teritóriách. Samice znášajú 2 až 3 vajcia do plytkých priehlbín na zemi. Vysedia ich obaja rodičia.
Miesta ich prezimovania sú centrálna Kalifornia, pacifické pobrežie Guatemaly a pobrežie Mexického zálivu.
Hoci je pytliactvo najväčším známym dôvodom úmrtnosti, je pelikán biely iba málo dotknutý druh. Kolónie vtákov sú veľmi citlivé na vyrušovanie a návštevy človeka môžu spôsobiť, že pelikány odletia a opustia svoje hniezda.
Tento druh je pod ochranou Zmluvy o sťahovavých vtákoch z roku 1972.
Vedecké meno tohto vtáka "Pelecanus erythrorhynchos" je zložené z latinského slova "Pelecanus" (pelikán) a "erythrorhynchos" vytvoreného z gréckych slov "erythros" (červený) a "rhynchos" (zobák). V doslovnom preklade to znamená "červenozobý pelikán".
Frízsky kôň

Frízsky kôň patrí medzi najstaršie európske plemená koní. Jeho vek sa odhaduje na 3000 rokov. Patrí k pôvodným severoeurópskym plemenám. Oceňovali ho pre jeho výkonnosť už starí Rimania.
Dejiny.
Frízske plemeno vďačí za mnohé svoje črty andalúzskemu koňovi zo Španielska. Je to chladnokrvný, ťažný kôň pochádzajúci z primitívneho lesného koňa. Rimania ho oceňovali ako vynikajúceho pracovného koňa. Plemeno dostalo meno podľa Frízska: oblasti v Holandsku a Nemecku. Predpokladá sa, že pochádza z obdobia tisíc rokov pred Kr. V priebehu rokov sa plemeno skvalitňovalo a zároveň sa zlepšoval jeho osud. Bol územčistý, húževnatý a otužilý s poslušnou povahou a bol z neho vynikajúci záprahový kôň. Bol vysoko cenený aj ako kráľovský vojnový kôň. Hoci nebýva veľký (aj keď dnešný trend uprednostňuje vysoké kone; niektoré majú už bežne výšku nad 168 cm), má neobyčajne vznešené správanie a pôsobivú akciu s vysokým krokom. Vplyv španielskych koní počas španielskej nadvlády v Nizozemsku (v rokoch 1568 – 1648) dodal plemenu viac ušľachtilosti.
Napriek svojej výnimočnosti, na začiatku 20. storočia frízsky kôň takmer vyhynul. Chovateľský zväz bol založený v roku 1879, ale popularita klusákov, medzi ktorými toto plemeno vynikalo, viedla ku kríženiu s cieľom zvýšiť rýchlosť na úkor pôvodného typu. V roku 1913 zostali vo Frízsku len tri žrebce. Plemeno zachránila druhá svetová vojna, keď mali holandskí poľnohospodári nedostatok vozidiel i pohonných hmôt a boli nútení vrátiť sa ku koňom. Druhú vážnu krízu prekonával chov frízkych koní v 60. rokoch, keď sa chovná báza znovu kriticky znížila. Aj táto však bola úspešne prekonaná a chov frízskych koní sa rozšíril prakticky do celého sveta. Zväz chovateľov frízskych koní získal v roku 1954 titul "kráľovský".
Vzhľad.
Dnešný frízsky kôň má kompaktnú telesnú stavbu s honosnými chodmi a pokojným temperamentom. Má výšku od 150 – 170 cm, krátke silné nohy (u ľahších typov dlhšie a menej silné) s tvrdými kopytami a dobre osvaleným telom, a dlhú elegantnú hlavu. Krk má výrazne klenutý (labutí) a vznosný. Jeho vlnitá hriva a chvost pripomínajú hrivu a chvost andalúzskeho a luditánskeho koňa. Sú to výlučne vraníky bez bielych znakov. V lete srsť vybledne na slnku a môže mať čokoládové sfarbenie; preto niektorí chovatelia v Holandsku púšťajú svoje kone do výbehov len v noci aby nevybledli. Pre svoju čiernu farbu, elegantné chody i povahu je frízsky kôň obľúbený ako kočiarový, pohrebný aj cirkusový. Prvé frízske kone sa uplatňovali v jazdeckých školách vo Francúzsku a v Španielsku, kde vynikali v cvikoch vysokej školy. Stále je po nich dopyt ako po kočiarových koňoch – či už v súťažiach alebo pre parádu – pretože ich jednoliata čierna farba sa dobre ukáže takmer v akejkoľvek skupine.
Využitie.
Frízske kone sú absolútne bezproblémové, pokojné a ľahko ovládateľné. Nie sú ľakavé a dobre znášajú i ostatné zvieratá. V súčasnej dobe sú veľmi populárne a obľúbené.
Brána jazykov (vzdelávací projekt)

Brána jazykov je projekt celoživotného vzdelavania učiteľov, organizovaný v Česku od 17. októbra 2005 Národným inštitútom pre ďalšie vzdelávanie (NIDV). Tento projekt je zameraný na rozvoj jazykových a metodických schopností českých učiteľov. Názov projektu bol inšpirovaný dielom Jana Ámosa Komenského Janua linguarum reserata (Brána jazykov otvorená).
NIDV v projekte organizuje metodické a jazykové kurzy pre tri cieľové skupiny učiteľov základných, stredných a vyšších odborných škôl.
Do projektu sa prihlásilo celkovo 7 173 českých učiteľov, z toho 6 340 do kurzov anglického jazyka, 700 do kurzov nemeckého jazyka a 133 do kurzov francúzskeho jazyka. 75 percent finančných nákladov na kurzy usporadúvané v rámci projektu je platených z Európskych štrukturálnych fondov a zvyšok hradí Ministerstvo školstva, mládeže a telovýchovy Českej republiky. Kurzy pre kvalifikovaných učiteľov boli ukončené v júni 2006, celý projekt sa skončil v júni 2007.
Chmeľ obyčajný

Chmeľ obyčajný (lat. "Humulus lupulus") je vytrvalá dvojdomá rastlina z čeľade konopovité ("Cannabaceae").
Je to popínavá chlpatá rastlina s dĺžkou 6 m. Šľachtené odrody môžu mať 10 až 40 m. Má stopkaté, 3- až 5-laločnaté protistojné listy s pílkovitými okrajmi. Je dvojdomá. Kvitne v júli. 
Má tyčinkové (samec) alebo piestikové kvety (samica). Piestikové kvety vytvárajú strapce zo šištíc ("strobilus"). V pazuchách ochranných listeňov sa nachádzajú žliazky s účinnými látkami. Obsahuje lupulín, živice s horčinami, vosky a silicu. Využíva sa pri výrobe piva, na konzervovanie, pri výrobe chleba a vo farmácii. V liečiteľstve sa používa ako sedatívum, diuretikum, pri poruchách spánku a na podporu chuti. Pestujú sa výhradne samičie rastliny (chmeľnice), opeľuje sa vetrom, plody sú nažky. 
Pôvod nie je presne známy, asi pochádza z Európy. Rastie v pestovaných kultúrach, ale aj divoko vo vlhkých lužných lesoch. V Česku sa pestuje od 11. storočia.
Plesnivé plody môžu vytvárať silnú alergickú reakciu.
Bern (kantón)

Bern je kantón, ktorý sa nachádza v stredozápadnom Švajčiarsku. Počet obyvateľov je 969 000 a hlavný mestom je Bern. Rozlohou aj počtom obyvateľov je druhý najväčší švajčiarsky kantón. Kantónom preteká rieka Aare a jej prítoky. Celá oblasť je pomerne bohatá na vrchy, ľadovce a vodopády. Turizmus je jeden z hlavných zdrojov financií.
Neuchâtel (kantón)

Neuchâtel (fr.) alebo Neuenburg (nem.) je kantón v západnom Švajčiarsku. Počet obyvateľov je 167 990, hlavné mesto je Neuchâtel/Neuenburg. Kantón na severozápade susedí s Francúzskom, na juhovýchode je Neuchâtelské jazero.
Svieca

Svieca (z psl. "svěťa" od "světъ" – svetlo) alebo sviečka je stĺpec vosku (alebo parafínu, loja či stearínu) s textilným knôtom v prostriedku, slúžiaci ako spaľovací umelý zdroj svetla. Sviečka bola až do objavu plynových a elektrických osvetľovacích telies jedným z najdôležitejších umelých zdrojov svetla.
Nikolaj Alexandrovič Antropov

Nikolaj Alexandrovič Antropov (* 18. február 1980, Öskemen, ZSSR) je bývalý kazašsko-kanadský profesionálny hokejista. Hrával na poste centra a nosil číslo 80.
Klubový hokej.
V roku 1998 ho v 10. kole draftovalo Toronto Maple Leafs, kde pôsobil až do sezóny 2008/09. V tejto sezóne prestúpil do tímu New York Rangers. 2. júla 2009 sa upísal tímu Atlanta Thrashers na 4-ročný kontrakt, podľa ktorého by mal zarobiť 16,25 miliónov amerických dolárov. Po skončení hráčskej kariéry pôsobil ako konzultant pre Toronto Maple Leafs.
Reprezentácia.
Kazachstan reprezentoval na ZOH 2006 v Turíne a na dvoch majstrovstvách sveta v hokeji.
Tie Domi

Tahir „Tie“ Domi (* 1. november 1969, Windsor, Ontário, Kanada) je bývalý profesionálny hokejista (aktívny v rokoch 1989-2006). Najviac je známy ako zdatný bitkár a hráč Toronto Maple Leafs, New York Rangers a Winnipeg Jets.
Narodil sa v meste Windsor v Ontáriu albánskym rodičom a vyrastal v neďalekom Belle River. V roku 1986 si ho vybral klub Ontario Hockey League Peterborough Petes. O dva roky neskôr sa stal súčasťou draftu NHL, keď si ho z 27. miesta v prvom kole vybral klubom Toronto Maple Leafs. V NHL debutoval v sezóne 1989/90, keď za Leafs odohral 2 zápasy. Po sezóne prestúpil do New York Rangers. Tu odohral tri sezóny, následne odohral tri sezóny za Winnipeg Jets. 
V roku 1995 sa vrátil do klubu Tornto Maple Leafs. Tu následne odohral väčšinu svojej kariéry.
Jeho syn Max Domi je taktiež hokejistom.
Sesto San Giovanni

Sesto San Giovanni je mesto v regióne Lombardsko na severe Talianska. Mesto je časťou provincie Miláno. Počet obyvateľov je asi 81 000.
Mesto malo dlhší čas prezývku taliansky Stalingrad v dôsledku historickej prítomnosti Talianskej komunistickej strany. V súčasnosti sídlia v meste viaceré veľké spoločnosti.
Sesto San Giovanii leží neďaleko veľkých miest Monza a Miláno.
Willem de Kooning

Willem de Kooning (* 24. apríl 1904, Rotterdam, Holandsko – † 19. marec 1997, Long Island, New York, Spojené štáty) bol holandský abstraktný expresionistický maliar.
K jeho najčastejším témam maľby patrili ženy. Jeho štýl sa počas jeho kariéry viackrát menil, od jeho raných diel v ktorých zobrazoval osoby v štýle Picassa, až k maľbám abstraktných krajín. Zomrel v roku 1997, keď vo veku 92 rokov prehral boj s Alzheimerovou chorobou.
Priekopa (obrana)

Obranná priekopa je prvok pasívnej obrany pevnosti, ako napríklad hradu alebo zámku čí iných stavieb. Priekopa môže byť vybudovaná aj okolo múrov alebo kolových hradieb. Priekopa môže byť naplnená vodou, alebo úplne suchá, zvláštnu kategóriu tvorí vlhká priekopa. Suchá priekopa má za účel nielen spomalenie inváznej armády, ale aj jej umiestnenie na miesto vhodné pre obrancov. V prípade pevností zväčšuje aj výškový rozdiel hradieb oproti terénu. Vlhká priekopa, alebo priekopa len občasne zaplavená, môže byť pasca pre vozidlá a ťažkú techniku. 
Nedávne dejiny ukázali, že taký jednoduchý prvok pasívnej bezpečnosti objektu akou je vyhĺbená priekopa môže výrazne spomaliť postup veľkých armád. Väčšie jednotky musia spomaliť, aby mohli prejsť, alebo nájsť obchádzku či vhodný prechod. Vozidlá snažiace sa prekonať priekopu môžu byť ľahkým cieľom, zvlášť ak je pozícia bránená obrancami so samovražednými sklonmi a ľahko prenosnou pancierovou päsťou (bazuka, LAW). Efektívne využitie priekop pomáhalo afganským bojovníkom po invázii sovietskych vojsk, ako aj v nedávnej dobe po invázii vojsk Spojených štátov do Afganistanu. Dlhé úseky priekop umožňujú nepozorovaný presun osôb a preto, aj keď neplnia už obrannú funkciu, uľahčujú prácu záškodníckym tlupám.
Siréna (mytológia)

Siréna (zastarano aj: "Ochechula", "Ochechuľa"; gr. Seirén, lat. Siren) je podľa gréckej mytológie, okrídlená bájna bytosť s hornou polovicou tela ženy a spodnou polovicou vtáka. Podľa Homéra žili Sirény na ostrove Sirén a vábili svojím neodolateľným spevom a krásou námorníkov do záhuby.
Cerro Santa Isabel

Cerro Santa Isabel je názov v súčasnosti neaktívneho stratovulkánu, nachádzajúceho sa v juhozápadnej časti departmentu Potosí v Bolívie, asi 40 km severozápadne od argentínskej hranice. Vrchol andezitovo-dacitovej sopky je tvorený početnými efuzívnymi centrami. Vek poslednej erupcie nie je známy.
Cerro del Azufre

Cerro del Azufre je v súčasnosti neaktívny stratovulkán, nachádzajúci sa v centrálnej časti Čile, blízko hraníc s Bolíviou. Masív sopky je tvorený prevažne andezitmi, nachádza sa na severnom okraji staršej, pleistocénnej sopky "Cerro Aguilucho". Na severnom a východnom svahy sú nachádza niekoľko lávových dómov dacitového zloženia, produkty erupcií dómov na východnej boli datované na holocén.
Neuchâtel

Neuchâtel (fr.) alebo Neuenburg (nem.) môže byť:
Neuenburg

Neuenburg môže byť:
Bern

Bern môže byť:
Šimpanzorodé

Šimpanzorodé alebo šimpanzy (lat. "Paninae") môže byť:
Delta

Delta môže byť:
mesto v Argentíne:
mesto v Kanade:
mesto v Nigérii:
mesto v USA:
Slávičie údolie

Slávičie údolie môže byť: